Runae (carmina)
Vide etiam paginam discretivam: Runae (discretiva). Runae sunt carmina epica Carelica et Finnica et Estonica et Izhorica aliorumque populorum Finno-Ugricorum regionis Balticae popularia. Versu octosyllabo vel trochaeo quattuor pedum rima carente sed alliteratione praedito componuntur. Parallelismo abundant, nam more solito a duobus rhapsodis alterna cantabantur, qui manus alterius tenebant et rhapsodus alter versum a rhapsodo priore cantatum sensu eodem sed verbis aliis repetebat. Kantele est instrumenum musicium, quo cantor runarum sibi concinit. Cantores runarum Careli noti erant: Basilius Kieleväinen Andreas Malinen (1777—1855) Maria Micheeva (1884—1969) Anastasia Nikiforova (1888—1971) Archippus Perttunen Michael Perttunen (1815—1899) Tatiana Perttunen (1880—1963) Petrus Shemeikka Ioannes Shemeikka (1843—1911) Jouki Hamalainen (1882—1959) Atque Izhorici runarum cantores nominandi sunt, Larin Paraske et Eutropius Mel'nikov Kalevalam Finnicam et Kalevi filium Estonicum e multis runis a rhapsodis rusticis auditis Elias Loennrot et Fridericus Kreutzwald(et) composuerunt.